**BĒRNU LIETU SADARBĪBAS PADOMES SĒDES**

PROTOKOLS

|  |  |  |
| --- | --- | --- |
| Rīgā | Nr.4 | 2023.gada 21.jūnijā |
|  |  |  |

**Vada:** Evika Siliņa, labklājības ministre

**Padomes locekļi vai to deleģētie pārstāvji:**

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| |  |  | | --- | --- | | Anda Čakša | izglītības un zinātnes ministre | | Lauma Paegļkalna | Tieslietu ministrijas parlamentārā sekretāre | | Iveta Brīnuma | Valsts bērnu tiesību aizsardzības inspekcijas Bērnu tiesību aizsardzības departamenta direktore | | Gints Kaminskis | Latvijas Pašvaldību savienības priekšsēdis | | Pēteris Vilks | Valsts kancelejas direktora vietnieks valsts attīstības jautājumos | | Jānis Bekmanis | Iekšlietu ministrijas valsts sekretāra vietnieks | | Ilze Oša | Vides aizsardzības un reģionālās attīstības ministrijas valsts sekretāra vietniece reģionālās attīstības jautājumos | | Ilze Ortveina | Veselības ministrijas parlamentārā sekretāre | | Linda Skutāne | biedrības “Latvijas Bērnu Labklājības tīkls” biedre | |  |

Ārija Martukāne biedrības “Latvijas Bērnu Labklājības tīkls” valdes locekle

**Padomes locekļi, kuri sēdē nepiedalās:**

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| |  |  | | --- | --- | | Līga Menģelsone | veselības ministre | | Inese Lībiņa-Egnere | tieslietu ministre | | Māris Kučinskis | iekšlietu ministrs | | Ritvars Jansons  Gunita Kovaļevska | Kultūras ministrijas parlamentārais sekretārs  Valsts bērnu tiesību aizsardzības inspekcijas vadītāja | | Liene Lācekle | Latvijas Bāriņtiesu darbinieku asociācijas valdes locekle, Kuldīgas novada bāriņtiesas priekšsēdētāja | | Laila Balode | biedrības “Latvijas Bērnu Labklājības tīkls” valdes locekle | | Inese Fecere-Antipova | biedrības “Latvijas Bērnu Labklājības tīkls” valdes locekle | |  |

**Citi dalībnieki:**

|  |  |  |
| --- | --- | --- |
| Līga Āboliņa | | labklājības ministres ārštata padomniece bērnu tiesību politikas jautājumos |
| Dace Kļaviņa | | labklājības ministres padomniece juridiskajos jautājumos |
| Madara Černauska | | labklājības ministres biroja vadītāja |
| Jolanta Laura | | Tieslietu ministrijas Valststiesību departamenta  Administratīvās atbildības politikas nodaļas vadītāja |
| Ilze Kurme | | Labklājības ministrijas Bērnu un ģimenes politikas departamenta direktore |
| Zita Veldze | Labklājības ministrijas Bērnu un ģimenes politikas departamenta direktora vietniece | | |
| Daiga Filipsone | Labklājības ministrijas Bērnu un ģimenes politikas departamenta vecākā eksperte | | |
| Inga Martinsone | Labklājības ministrijas Bērnu un ģimenes politikas departamenta vecākā eksperte | | |
| Aiga Lukašenoka | | Labklājības ministrijas Sociālo pakalpojumu un invaliditātes politikas departamenta direktora vietniece |
| Sigita Rozentāle | | Labklājības ministrijas Sociālo pakalpojumu un invaliditātes politikas departamenta direktora vietniece |
| Ilze Dzene | tieslietu ministres padomniece | | |
| Kristīne Ķipēna | Tieslietu ministrijas Kriminālsodu izpildes politikas nodaļas vadītāja | | |
| Irēna Putane | Iekšlietu ministrijas Nozares politikas departamenta vecākā referente | | |
| Rimma Beļkova | Veselības ministrijas Veselības  aprūpes departamenta Veselības aprūpes organizācijas nodaļas vecākā eksperte | | |
| Ilona Linde | Valsts probācijas dienesta vadītāja vietniece funkciju jautājumos | | |
| Vineta Pavlovska | Valsts policijas Galvenās kārtības policijas pārvaldes Koordinācijas un kontroles pārvaldes Dienestu koordinācijas biroja galvenā inspektore | | |
| Nita Jirgensone | Valsts kancelejas Pārresoru koordinācijas departamenta Valsts attīstības plānošanas nodaļas konsultante | | |
| Līga Bērziņa | biedrības “Latvijas Autisma apvienība” priekšsēdētāja | | |
| Romāns Gagunovs | izglītības un zinātnes ministres palīgs | | |
| Ilze Rudzīte | Latvijas Pašvaldību savienības padomniece veselības un sociālajos jautājumos | | |
| Liene Kauliņa-Bandere | Valsts bērnu tiesību aizsardzības inspekcijas vadītāja vietniece | | |

**Protokolē:** Kristīne Venta-Kittele, Labklājības ministrijas Bērnu un ģimenes politikas departamenta vecākā eksperte

Sēdi sāk plkst.11:30 

**Darba kārtība:**

1. Valsts apmaksātu pakalpojumu pilnveide bērniem ar  autiskā spektra traucējumiem.
2. Pārskats par nepilngadīgo noziedzības stāvokli un noziedzīgos nodarījumos cietušajiem bērniem 2022. gadā.
3. Atbalsta pilnveide  bērniem, kuriem ir antisociāla uzvedība vai pastāv šādas uzvedības riski.

4. Citi jautājumi.

**1.**

**Valsts apmaksātu pakalpojumu pilnveide bērniem ar  autiskā spektra traucējumiem**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

(ziņo: I.Kurme)

*Par apspriežamo jautājumu izsakās: L.Bērziņa, R.Beļkova, P.Vilks, I.Rudzīte, A.Čakša, Ā.Martukāne.*

**I.Kurme:** iepazīstina Bērnu lietu sadarbībaspadomes locekļus ar sagatavoto prezentāciju “Bērni ar autiskā spektra traucējumiem” (1.pielikums).

**L.Bērziņa:** norāda, kaatzinīgi novērtē to, ka šis jautājums par atbalstu ģimenēm, kurās ir bērni ar autismu, tiek skatīts sistēmiski, starpministriju (Veselības ministrija, Izglītības un zinātnes ministrija, Labklājības ministrija) ietvarā. Šī jautājuma risināšanā ir nepieciešami speciālisti gan no valsts, gan arī no pašvaldību institūcijām, kas spēj efektīvi savstarpēji sadarboties. Lielas cerības ir uz šo Agrīno preventīvo atbalsta sistēmu, lai bērni, kuriem ir speciālas vajadzības, autisms agrīni varētu saņemt nepieciešamo atbalstu un vecāki varētu atgriezties darba tirgū. Pēdējie pētījumi rāda, ka smagos autisma gadījumos līdz pat 70% viens no bērna vecākiem nestrādā.

Ja šie bērni nesaņem agrīnu intervenci, tad viņi neapmeklē izglītības iestādi. Pamatā intervences pakalpojumus apmaksā paši vecāki un līdz ar to vecāki dažu gadu laikā nonāk līdz nabadzības slieksnim, tāpēc arī ļoti ātri kļūst par sociālā dienesta klientiem. Vienlaikus vecākiem ir ļoti grūti lūgt atbalstu sociālajā dienestā un tādējādi viņi pēc atbalsta vēršas jau ļoti novēloti. Tāpat vecākiem ir milzīga stigma bērnam nokārtot invaliditāti.

Atzinīgi novērtē iepriekš prezentācijā minēto par nepieciešamību informēt sabiedrību, vecākus. Aicina turpināt strādāt pie jautājuma par gadījuma vadītāja atrašanu bērna ar autismu intervencē, kas ir ļoti būtiski. Šobrīd to dara paši vecāki, bet katram no šiem vecākiem ir atšķirīgi pieejamie resursi, zināšanas un atbalsta sistēma (bieži vien arī tuvākie radinieki novēršas no šīm ģimenēm).

**R.Beļkova:** informē, ka kopš šā gada jūnija ir paplašinājies ārstniecības iestāžu skaits, kas nodrošina agrīnās intervences pakalpojumus bērniem ar autiskā spektra traucējumiem un patlaban kopā tās ir **7 ārstniecības iestādes. Savukārt autiskā spektra raksturīgo simptomu atklāšanai valsts apmaksāts ADOS tests ir pieejams 10 ārstniecības iestādēs.**

Agrīnās intervences pakalpojumus ir agrīnu pasākumu kopums, kas tiek nodrošināts, kad ir aizdomas par autiskā spektra traucējumiem vai autiskā spektra traucējumi ir tikko diagnosticēti. ADOS testa, agrīnās intervences pakalpojuma saņemšanai ir nepieciešams ģimenes ārsta, psihiatra vai ārsta speciālista nosūtījums.

**P.Vilks:** norāda, ka gadījuma koordinators ir vajadzīgs ne tikai tajos gadījumos, lai nodrošinātu nepieciešamo atbalstu bērniem ar autiskā spektra traucējumiem, bet ir vajadzīgs arī koordinators, kas koordinē bērna agrīno preventīvo atbalsta sistēmu kopumā (bērniem ar dažādām citām attīstības grūtībām/traucējumiem vai to veidošanās risku).

**E.Siliņa:** norāda, ka patlaban vēl ir daudz neskaidrību, tādējādi rosina, ka diskusija par koordinatoru būtu jāturpina. Līdz 2024.gada janvārimvajadzētu izstrādāt ceļa karti par to, ko Valsts kancelejas Pārresoru koordinācijas departaments un katra ministrija dara.

**I.Rudzīte:** norāda, ka pašreizējā situācijā atbalsts, kas iesaistīts katrā sektorā (veselība, izglītība, labklājība) ir ļoti sadrumstalots, līdz ar to neveidojas arī starpdisciplināra sadarbība. Vienlaikus piekrīt, ka neskatoties uz to, ka diskusijas par koordinatora nepieciešamību ir bijušas daudz un dažādos formātos, tās ir jāturpina, lai nonāktu pie labākā risinājuma.

**A.Martukāne**: norāda, ka vajadzētu izmantot to bāzi, kur jau patlaban kaut kas pastāv, kur ir pieejami speciālisti. Ārpusģimenes aprūpes atbalsta centri varētu būt tie, kuros būtu šie gadījuma koordinatori.

**Nolemj**:

1. Agrīnā preventīvā atbalsta sistēmas ietvarā veidot vienotu redzējumu un konkrētus starpresoru risinājumus par atbalsta sistēmu bērniem ar autismu un viņu ģimenēm, kā arī turpināt diskusiju, lai vienotos par speciālistu (koordinatoru) lomu, kompetencēm un praktisko atrašanās vietu atbalsta sistēmā ģimenēm, kurās aug bērni ar autiskā spektra traucējumiem;
2. 2024.gada budžeta ietvaros pieprasīt finanšu resursus Labklājības ministrijas īstenotā projekta turpināšanai, tādejādi stiprinot vecākus un papildus resursus ieguldot sabiedrības izglītošanā un informēšanā;
3. Izglītības un zinātnes ministrijai iekļaujošas izglītības risinājumu izstrādes procesā vērtēt atbalsta pasākumu nepieciešamību bērnu ar autiskā spektra traucējumiem vajadzību nodrošināšanai izglītības vidē;
4. Labklājības ministrijai turpināt saskaņošanas procesu, lai pilnveidotu ziņojumu “Bērni ar autiskā spektra traucējumiem”.

Precizēto ziņojumu nosūtīt elektroniskai saskaņošanai Bērnu lietu sadarbības padomes locekļiem. Pēc saskaņošanas to iesniegt labklājības ministrei.

**2.**

**Pārskats par nepilngadīgo noziedzības stāvokli un noziedzīgos nodarījumos cietušajiem bērniem 2022.gadā**

(ziņo: I.Putāne, I.Linde, I.Brīnuma )

*Par apspriežamo jautājumu izsakās: K.Ķipēna, J.Bekmanis, I.Ortveina, V.Pavlovska, Ā.Martukāne, L.Skutāne.*

**I.Putāne:** iepazīstina Bērnu lietu sadarbībaspadomes locekļus ar sagatavoto prezentāciju “Pārskats par nepilngadīgo noziedzības stāvokli un noziedzīgos nodarījumos cietušajiem bērniem 2022. gadā” (2.pielikums).

**I.Linde:** iepazīstina Bērnu lietu sadarbībaspadomes locekļus ar sagatavoto prezentāciju par Valsts probācijas dienesta darbu ar bērniem (2.pielikuma slaids Nr.13.-18.).

**I.Brīnuma:** ziņo par Pārskatā ietverto informāciju attiecībā uz saņemtajām sūdzībām par bērnu tiesību pārkāpumiem un Valsts bērnu tiesību aizsardzības inspekcijas darbu (2.pielikuma slaids Nr. 22-26).

**Ā.Martukāne:** norāda, ka nevaram gaidīt, ka samazināsies smēķēšanas izplatība bērnu vidū, ja apkārtējie pieaugušie bērna klātbūtnē regulāri smēķē. Bērniem tiek uzlikti administratīvie sodi, bet pret pieaugušajiem esam ļoti toleranti. Jāmaina fokuss no bērnu sodīšanas, bet nopietnāk ir jāstrādā pie tā, lai policija sauktu pie atbildības tieši pieaugušos, kuri pārkāpj noteiktos smēķēšanas ierobežojumus.

**V.Pavlovska:** paskaidro, ka policija bērnus nesoda par smēķēšanu. Policija lietā lēmumu par administratīvo pārkāpumu nosūta administratīvajai komisijai, kura lemj par bērna nosūtīšanu pie attiecīgā speciālista (atkarību profilakses speciālists, psihologs u.c.).

|  |
| --- |
| **I.Ortveina:** informē, kašobrīd Saeimā 3.lasījumā ir apjomīgi grozījumiTabakas izstrādājumu, augu smēķēšanas produktu, elektronisko smēķēšanas ierīču un to šķidrumu aprites likumā, kuri tostarp paredz noteikt, ka tabakas izstrādājumus, aizstājējproduktus, augu smēķēšanas produktus, elektroniskās smēķēšanas ierīces un uzpildes tvertnes būs aizliegts pārdot personām, kuras ir jaunākas par 20 gadiem. |

**E.Siliņa:** norāda, ka ļoti satraucoši ir tas, ka jaunieši baidās ziņot, gadījumā, ja viņa draugi ir lietojuši narkotiskās vielas kādā pasākumā un tās ir pārdozējuši, jo baidās no tā, ka paši var tikt saukti pie atbildības. Vienlaikus norāda, ka nepilngadīgo vajadzētu atbrīvot no kriminālatbildības par narkotisko un psihotropo vielu lietošanas, gadījumos, ja viņš noteiktajā laikā nav uzsācis ārstēšanos**.** Jāmaina fokusu, jo vienkārši tikai ar sodīšanu mēs šo problēmu ilgtermiņā nerisinām.

**J.Bekmanis:** norāda, ka ir jābūt ļoti uzmanīgiem attiecībā uz atkarību izraisošo vielu lietošanas sodu liberalizāciju. Jaunieši šo vēstījumu var uztvert nepareizi un ir risks, ka tas var radīt nesodāmības sajūtu.

Vērš uzmanību, ka par šo priekšlikumu ir jāturpina padziļināta diskusija Narkotiku kontroles un narkomānijas ierobežošanas koordinācijas padomē.

Vienlaikus norāda, ka tikai ar pieaugušo sodīšanu par smēķēšanu bērna klātbūtnē smēķēšanas izplatību bērnu vidū nevarēs samazināt. Atbalsta Veselības ministrijas centienus ierobežot smēķēšanas produktu pieejamību.

**L.Skutāne:** vērš uzmanību, ka Latvijā katastrofāli pietrūkst ārstniecības un rehabilitācijas pakalpojumi tiem jauniešiem, kuriem ir atkarības problēmas un kuri vienlaikus ir nemotivēti.

Norāda, ka prakse liecina, ka audzinoša rakstura piespiedu līdzekļi, kādi patlaban tie ir, visticamāk, ne vienmēr sasniedz savu mērķi.

Tāpat prakse liecina, ka jaunieši neziņo tajos gadījumos, ja ir lietojuši narkotiskās vielas, tāpat neziņo arī tajos gadījumos, ja paši ir cietuši no noziedzīgiem nodarījumiem, baidoties no sekām.

Atzinīgi novērtē Valsts probācijas dienesta pārstāves minēto par to, ka pedagogiem izglītības programmā būtu jāiekļauj konfliktu risināšanas kompetences.

**Nolemj:**

Pieņemt zināšanai sagatavoto Pārskatu.

**3.**

**Atbalsta pilnveide  bērniem, kuriem ir antisociāla uzvedība vai pastāv šādas uzvedības riski**

(ziņo: J.Laura, I.Kurme)

**J.Laura**: iepazīstina Bērnu lietu sadarbībaspadomes locekļus ar sagatavoto prezentāciju “Terapeitiskā māja” (3.pielikums).

**I.Kurme:** iepazīstina Bērnu lietu sadarbībaspadomes locekļus ar sagatavoto prezentāciju “Jaunie pakalpojumi” (4.pielikums).

**Nolemj:**

Atbalstīt Tieslietu ministrijas iniciatīvu izveidot terapeitisko iestādi Latvijā.

1. **Citi jautājumi**

(E.Siliņa)

4.1. Informatīvais ziņojums “Par iespējamiem pasākumiem, kas vērsti uz mediācijas izmantošanas veicināšanu ar bērnu interesēm saistītu strīdu risināšanā”

**Nolemj:**

labklājības ministrei iesniegt to apstiprināšanai Ministru kabinetā.

4.2. Valsts kancelejas Pārresoru koordinācijas departamenta iebildums par “Vasaras skolas” organizēšanu

**Nolemj:**

Atbalstīt Valsts kancelejas Pārresoru koordinācijas departamenta padomes sēdes laikā izteikto ierosinājumu, ka š.g. septembrī tiks organizēta ideju laboratorija, kurā tiks iesaistīti speciālisti no veselības, izglītības un labklājības nozares.

Sēdi slēdz plkst.13.45.

Pielikumā:1) Labklājības ministrijas prezentācija “Bērni ar autiskā spektra traucējumiem”.

2) Iekšlietu ministrijas prezentācija “Pārskats par nepilngadīgo noziedzības stāvokli un noziedzīgos nodarījumos cietušajiem bērniem 2022. gadā”.

3) Tieslietu ministrijas prezentācija “Terapeitiskā iestāde”.

4) Labklājības ministrijas prezentācija “Jaunie pakalpojumi”.

|  |  |  |
| --- | --- | --- |
| Sēdes vadītāja | *Dokuments parakstīts ar drošu elektronisko parakstu un satur laika zīmogu* | E.Siliņa |

K.Venta-Kittele 67021610,

[kristine.venta-kittele@lm.gov.lv](mailto:kristine.venta-kittele@lm.gov.lv)